עורכת "שקוף" נעמי נידם הסבירה בראיון לגלי צה"ל את הבעייתיות ב"חוק המתנות", שאותו מקדמת הקואליציה. "במדינה מתוקנת יש כלים שאמורים למנוע שחיתות, נתניהו לא הסתפק בתשובה של ועדת ההיתרים". האזינו
עורכת "שקוף" נעמי נידם הסבירה בראיון בגלי צה"ל מדוע יש להתנגד להצעת "חוק המתנות", שנועד לאפשר לנבחרי ציבור ולעובדי ציבור לקבל תרומות עבור מימון הגנה משפטית או טיפול רפואי. "הסיפור של ניסיונות נתניהו למימון משפטו התחיל מזמן, כבר ב-2008 נתניהו בקש אישור לתרומות. בימים אלו, זה לא מובן מאליו שיושב אדם בוועדת היתרים ואומר לראש הממשלה לא, אתה לא יכול לקבל את הכסף, עוד רגע זה אולי לא יתנהל ככה. במדינה מתוקנת יש כלים שאמורים למנוע שחיתות, נתניהו לא הסתפק בתשובה של ועדת ההיתרים והסאגה הזו נמשכה. מדהים לראות איך בסופו של דבר פשוט מחוקקים חוק כדי שהדבר יתאפשר". 